《升山灵岩寺》
宋代·钱昱

杉松满寺廊，栏槛倚高冈。
郡郭晓云漠，禅斋春草长。
涧青连竹色，山静带茶香。
更有名僧在，茅庵住上方。

作者简介：（943—999）杭州临安人，字就之。钱佐长子。从钱俶归宋，授白州刺史。好学，多聚书，喜吟咏，多与中朝卿大夫唱酬。善尺牍及书画琴棋，然贪猥纵肆，无名节可称，生子百数。历官秘书监、工部侍郎，典寿、泗、宿三州，率无善政。官终郢州团练使。有集。